CELEX: 62008CN0104
Language: et
Date: 2008-03-06 00:00:00
Title: Kohtuasi C-104/08: Eelotsusetaotlus, mille esitas Unabhängiger Verwaltungssenat des Landes Oberösterreich (Austria) 6. märtsil 2008 — Marc André Kurt versus Bürgermeister der Stadt Wels

7.6.2008   
            
            
               ET
            
            
               Euroopa Liidu Teataja
            
            
               C 142/13
            
         Eelotsusetaotlus, mille esitas Unabhängiger Verwaltungssenat des Landes Oberösterreich (Austria) 6. märtsil 2008 — Marc André Kurt versus Bürgermeister der Stadt Wels
   (Kohtuasi C-104/08)
   (2008/C 142/21)
   Kohtumenetluse keel: saksa
   Eelotsusetaotluse esitanud kohus
   Unabhängiger Verwaltungssenat des Landes Oberösterreich (Austria)
   Põhikohtuasja pooled
   
      Apellatsioonkaebuse esitaja: Marc André Kurt
   
      Vastustaja apellatsioonimenetluses: Bürgermeister der Stadt Wels (Austria)
   Eelotsuse küsimused
   
               1)
            
            
               Kas Euroopa Ühenduse asutamislepingu ning Euroopa Liidu lepingu (ELT 2006, C 321, lk 1) põhimõtetega ning nendest tulenevate vabadustega on kooskõlas, et Euroopa Liidu kodanikule, kellel seoses tema teoreetilise ja praktilise väljaõppe ja tema asjakohase pikaajalise töökogemuse ja kvalifikatsiooni tõttu on vormiliselt ja praktiliselt õigus Euroopa Liidu liikmesriigis viia läbi mootorsõidukijuhtide koolitust ja kes hiljuti omandas õiguse läbi viia ka autokooli õpetajate praktilist ja teoreetilist koolitust ning õiguse autokooli asutada, pidada ja juhtida, keelduti ühes EL-i liikmesriigis, nimelt tema päritoluriigis, andmast seda õigust seaduses määratletud ja praktikas ületatamatu diplominõude tõttu?
            
         
               2)
            
            
               Kas 1967. aasta Kraftfahrgesetz'i (liiklusseadus) § 109 lõike 1 punktis e sätestatud „diplominõue” on kooskõlas eelkõige selliste Euroopa Liidu põhiõiguste harta (EÜT C 364, lk 1) artiklites 16 ja 20 kinnitatud väärtustega nagu ettevõtlusvabadus, konkurentsivabadus ja kodanike võrdsus?
            
         
               3)
            
            
               Kas 1967. aasta Kraftfahrgesetz'i § 109 lõiget 2 tuleb tõlgendada nii, et mõnda teist asjakohast väljaõpet koos vastava töökogemusega saab pidada „mõneks teiseks samaväärseks üldhariduseks”?